  Виталий Пронин Егит суредаськисьёслэн ужъёссылы валэктонъёс ӟуч но удмурт кылъёсын сётэмын.Ижын егит суредаськисьёслэн ужъёсынызы «Вераське Ижкар» адӟытон усьтӥськиз. Суредъёслы валэктонъёс ӟуч но удмурт кылъёсын сётэмын. Берыктон ужен выриз «Удмурт дунне» газетлэн редакциез.Шумпотымон, егит суредаськисьёслэн ужъёссылы валэктонъёс ӟуч но удмурт кылъёсын сётэмын шуыса. Таӵе дэмланэн Ижысь адӟытонэз радъясьёслы вазиськизы Москваысь кураторъёс. Берыктон уж борды мылысь-кыдысь басьтӥськиз «Удмурт дунне» газетлэн редакциез.- Анай кылын гожтэмъёс котьку мылкыдэз шунто. Сыӵе реклама бордаз кыске, валаськод, тонэ витё шуыса, - вера «Удмурт дунне» газетлэн редакторез Зинаида Рябинина. - Паймоно кадь: сое Москваын валало, нош татын ялан малпасько на, кулэ-а, ӧвӧл-а. Оскем потэ, мукет ужрад ортчытъясьёс но адӟем карозы та выставкаез радъясьёслэсь.1-тӥ пӧсьтолэзе «Вераське Ижкар» адӟытон азьланьтӥськоз Москваысь творческой индустрияя «Фабрика» центрын. Со дырозь поттэмын луоз Ижын радъяськем адӟытонысь вань ужъёсын бичет. Ужъёслы валэктонъёс озьы ик ӟуч но удмурт кылъёсын сётэмын луозы."Удмурт дунне" Туспуктэм: vk.com/govoritizhevsk Теги: адытон Ижкар удмуртдунне удмурткыл  